b'\n_START_ARTICLE_\nDet europ\xc3\xa6iske borgerinitiativ\n_START_PARAGRAPH_\nDet europ\xc3\xa6iske borgerinitiativ blev indf\xc3\xb8rt med Lissabontraktaten. Hensigten med initiativet var at fremme borgernes deltagelse i EUs beslutningsproces. Der blev i december 2010 opn\xc3\xa5et enighed om et kompromis mellem Det Europ\xc3\xa6iske R\xc3\xa5d og Europaparlamentet om udformningen af reglerne i dette initiativ. Den endelige vedtagelse fandt sted inden udgangen af 2010. Den 17. august 2012 tilb\xc3\xb8d Kommissionen for at fremme processen at hj\xc3\xa6lpe de europ\xc3\xa6iske borgerinitiativer i gang hj\xc3\xa6lp med indsamlingen af stemmer. I 2014 havde et tilstr\xc3\xa6kkeligt antal borgere indsamlet stemmer til at kr\xc3\xa6ve et forslag om forbedret vandkvalitet, og i 2015 blev kampagnen "Stop vivisection" officielt optaget p\xc3\xa5 listen over initiativer med mere end 1 million stemmer.\n_START_SECTION_\nProcessen\n_START_PARAGRAPH_\nKommisionen gennemf\xc3\xb8rte i 2009 en offentlig h\xc3\xb8ring og udsendte p\xc3\xa5 baggrund heraf et forslag den 31. marts 2010.  Den grundl\xc3\xa6ggende pr\xc3\xa6mis er, at en million EU-borgere ved deres underskrift kan opfordre Europa-Kommissionen til at udforme et forslag p\xc3\xa5 et omr\xc3\xa5de, hvor der findes et eksisterende regels\xc3\xa6t, f.eks. et direktiv. Borgere skal if\xc3\xb8lge traktatens \xc2\xa7 11 stamme fra "et betydeligt antal medlemsstater"._NEWLINE_Kommissionen skal tage stilling til opfordringen og offentligg\xc3\xb8re sin stillingtagen, men er ikke forpligtet til at f\xc3\xb8lge den. Initiativer, der falder uden for de eksisterende regels\xc3\xa6t kan if\xc3\xb8lge Lissabontraktaten ikke behandles af kommisionen._NEWLINE_Forslaget fik en blandet modtagelse, is\xc3\xa6r fordi skeptikere fandt kravene til tidsfrist for h\xc3\xb8ring og andre minimumskrav restriktive.  Efter behandlingen i Det Europ\xc3\xa6iske R\xc3\xa5d og Europaparlamentet blev flere af de kritiserede elementer i forslaget \xc3\xa6ndret.(Se Oversigt over regler for borgerinitiativer).\n_START_SECTION_\nKonkrete initiativer\n_START_PARAGRAPH_\nGreenpeace afleverede den 9. december 2010 1 million underskrifter med opfordring til kommisionen om at forbyde anvendelsen af genmodificerede f\xc3\xb8devarer til kommis\xc3\xa6ren for sundhed og forbrugerpoltik, John Dalli.'